Oʻzbekiston Respublikasi Tashqi iqtisodiy aloqalar, investitsiyalar va savdo vazirligi tuzilmasini maqbullashtirish va faoliyati samaradorligini yanada oshirish chora-tadbirlari toʻgʻrisida
(resolution, 2017-11-02)

Oʻzbekiston Respublikasi Prezidentining 2015-yil 27-oktabrdagi “Oʻzpaxtasanoateksport” xolding kompaniyasini tashkil etish toʻgʻrisida”gi PF-4761-son Farmoniga muvofiq hamda Tashqi iqtisodiy aloqalar, investitsiyalar va savdo vazirligi tuzilmasini yanada maqbullashtirish va faoliyati samaradorligini oshirish, bir-birini takrorlashni bartaraf etish maqsadida: 2. Oʻzbekiston Respublikasi Tashqi iqtisodiy aloqalar, investitsiyalar va savdo vazirligi, Iqtisodiyot vazirligi, Moliya vazirligi, Xususiylashtirish, monopoliyadan chiqarish va raqobatni rivojlantirish davlat qoʻmitasining Oʻzbekiston Respublikasi Tashqi iqtisodiy aloqalar, investitsiyalar va savdo vazirligining tashqi savdo kompaniyalari aksiyadorlarining qarorlarini hisobga olgan holda: “Oʻzmarkazimpeks” AJ va “Oʻzinterimpeks” AJ tashqi savdo kompaniyalarini qayta tashkil etish, ularning negizida kichik biznes va xususiy tadbirkorlik subyektlariga, dehqon va fermer xoʻjaliklariga ularning mahsulotlarini eksport qilishda yordam koʻrsatish funksiyasini zimmasiga yuklagan holda “Oʻztadbirkoreksport” AJ tuzish toʻgʻrisidagi; “Oʻztadbirkoreksport” ITSK MCHJni tugatish toʻgʻrisidagi; “Oʻzsanoatmashimpeks” AJ, “Markazsanoateksport” AJni qayta tashkil etish va ularning negizida mashinasozlik, metallurgiya, kimyo va neft-kimyo sanoati korxonalari, qurilish materiallari sanoati va boshqa sanoat tuzilmalariga ularning mahsulotlarini eksport qilishda yordam koʻrsatish funksiyasini zimmasiga yuklagan holda “Oʻzsanoateksport” AJ tuzish toʻgʻrisidagi takliflari qabul qilinsin. Oʻzbekiston Respublikasi Tashqi iqtisodiy aloqalar, investitsiyalar va savdo vazirligi Adliya vazirligi, Xususiylashtirish, monopoliyadan chiqarish va raqobatni rivojlantirish davlat qoʻmitasi, boshqa manfaatdor tuzilmalar bilan birgalikda bir oy muddatda qayta tashkil etilayotgan “Oʻztadbirkoreksport” AJ va “Oʻzsanoateksport” AJlar faoliyatining asosiy yoʻnalishlarini belgilagan holda, ustavlarini ishlab chiqsin va oʻrnatilgan tartibda tasdiqlasin, ustav kapitallarini shakllantirsin va ularning davlat roʻyxatidan oʻtishini taʼminlasin. 3. Belgilansinki: “Oʻztreyd” va “Oʻzsanoateksport” aksiyadorlik jamiyatlari oʻzini oʻzi toʻliq moliyalashtirish tamoyillari asosida ustavlariga muvofiq mustaqil xoʻjalik yurituvchi subyekt hisoblanadi; “Oʻztreyd” AJ tugatilayotgan “Oʻzmarkazimpeks” AJ va “Oʻzintreimpeks” AJlarning huquqlari, shartnomalari va majburiyatlari boʻyicha huquqiy vorisi hisoblanadi; “Oʻzsanoateksport” AJ qayta tashkil etilayotgan “Oʻzsanoatmashimpeks” va “Markazsanoateksport” aksiyadorlik jamiyatlarining huquqlari, shartnomalari va majburiyatlari boʻyicha huquqiy vorisi hisoblanadi. 5. “Oʻzsanoateksport” AJ davlat aksiyalari paketi boʻyicha aksiyador funksiyalari Oʻzbekiston Respublikasi Tashqi savdo vazirligi zimmasiga yuklansin. 6. Oʻzbekiston Respublikasi Xususiylashtirish, monopoliyadan chiqarish va raqobatni rivojlantirish davlat qoʻmitasi, “Oʻztadbirkoreksport” AJ, “Oʻzsanoateksport” AJ belgilangan tartibda “Oʻzmarkazimpeks” AJ, “Oʻzinterimpeks” AJ, “Oʻzsanoatmashimpeks” AJ, “Markazsanoateksport” AJ va “Oʻztadbirkoreksport” ITSK MCHJ mulklarini baholashni, shuningdek, ularning qoʻshgan ulushlariga muvofiq aksiyadorlar oʻrtasida ulushlariga proporsional ravishda taqsimlash sharti bilan yangi aksiyalar chiqarishni amalga oshirsin. 9. Oʻzbekiston Respublikasi Tashqi iqtisodiy aloqalar, investitsiyalar va savdo vazirligi Adliya vazirligi bilan birgalikda bir oy muddatda qonun hujjatlariga ushbu qarordan kelib chiqadigan oʻzgartish va qoʻshimchalar toʻgʻrisida Vazirlar Mahkamasiga takliflar kiritsin. 10. Oʻzbekiston Respublikasi Prezidenti va Vazirlar Mahkamasining ayrim qarorlari 6-ilovaga muvofiq oʻz kuchini yoʻqotgan deb hisoblansin. 11. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. 1. Oʻzbekiston Respublikasi Prezidentining 2005-yil 26-iyuldagi “Oʻzbekiston Respublikasi Tashqi iqtisodiy aloqalar, investitsiyalar va savdo vazirligi faoliyatini tashkil etish toʻgʻrisida”gi PQ-136-son qarorining toʻrtinchi xatboshi va 5-ilovasi. 2. Oʻzbekiston Respublikasi Prezidentining 2007-yil 4-yanvardagi “Investitsiya loyihalarini ekspertizadan oʻtkazish samaradorligini oshirish borasidagi qoʻshimcha chora-tadbirlar toʻgʻrisida”gi PQ-554-son qarori. 3. Oʻzbekiston Respublikasi Prezidentining 2008-yil 23-sentabrdagi “Oʻzbekiston Respublikasi Prezidentining baʼzi qarorlariga oʻzgartish va qoʻshimchalar kiritish toʻgʻrisida”gi PQ-962-son qarori. 4. Oʻzbekiston Respublikasi Prezidentining 2009-yil 1-dekabrdagi “Sanoat kooperatsiyasi asosida tayyor mahsulotlar, butlovchi buyumlar va materiallar ishlab chiqarishni mahalliylashtirishni chuqurlashtirishga doir qoʻshimcha chora-tadbirlar toʻgʻrisida”gi PQ-1236-son qarori 2-bandining uchinchi xatboshi va qarorning 2-ilovasi. 5. Oʻzbekiston Respublikasi Vazirlar Mahkamasining 2002-yil 23-oktabrdagi “Oʻzbekiston Respublikasi Tashqi iqtisodiy aloqalar agentligi faoliyatini tashkil etish toʻgʻrisida”gi 368-son qarorining 6-bandi.